**Iván Espinosa de los Monteros y de Simón**, nado en Madrid o 3 de xaneiro de 1971, é un promotor inmobiliario e político español, vicesecretario de Relacións Internacionais do partido político Vox. É deputado da XIII e XIV lexislatura das Cortes Xerais, onde exerce de voceiro do Grupo Parlamentario de Vox no Congreso dos Deputados.

Traxectoria
-----------

### Orixes e primeiros anos

Nado en Madrid o 3 de xaneiro de 1971, é fillo do empresario Carlos Espinosa de los Monteros y Bernaldo de Quirós, IV marqués de Valtierra, e de María Eugenia de Simón y Vallarino. É descendente de Carlos Espinosa de los Monteros y Sagaseta de Ilurdoz, militar e diplomático español, a cuxo favor foi creado o marquesado de Valtierra por Afonso XIII en 1907. 

Estudou Ciencias Económicas e Empresariais en ICADE e obtivo un *MBA* de finanzas nos Estados Unidos. En 2001, contraeu matrimonio con Rocío Monasterio, arquitecta hispanocubana, con quen tivo catro fillos. O matrimonio en ocasións traballou conxuntamente no sector da construción, comprando espazos sen uso para convertelos en vivendas de luxo deseñadas por Monasterio. Espinosa tamén traballou en empresas de consultoría, xestión e investimento.

Colaborou como tertuliano en programas de televisión como *El Gato al Agua* (IntereconomíaTV) ou *Espejo Público* (Antena 3).

### Dirixente de Vox

Ligado ao partido político Vox dende a súa fundación en 2013, ocupou o cargo de secretario xeral da Comisión Organizadora Provisional antes da celebración do primeiro congreso do partido. A continuación pasou a ocupar a Secretaría Xeral do partido até outubro de 2016, cando tomou cargo da Vicesecretaría de Relacións Internacionais. Foi número 2 da lista electoral do partido para as eleccións ao Parlamento Europeo de 2014 encabezada por Alejo Vidal-Quadras, e que non obtivo representación.

Tamén se presentou como candidato por Vox a senador por Madrid nas eleccións ao Senado de 2015 e de 2016. En marzo de 2019, foi confirmado como terceiro na lista de Vox para as eleccións ao Congreso por Madrid do 28 de abril encabezada por Santiago Abascal. Elixido deputado nos comicios ao obter a candidatura de Vox 5 deputados na circunscrición, a partir da constitución da XIII lexislatura da cámara baixa, o 21 de maio de 2019, pasou a exercer de voceiro do Grupo Parlamentario de Vox.

Notas
-----

1. ↑  "XIII Legislatura (2019-Actualidad) Espinosa de los Monteros de Simón, Iván". Congreso dos Deputados. Arquivado dende o orixinal o 05 de agosto de 2020. Consultado o 30 de agosto de 2021.
2. ↑  EFE. "Iván Espinosa de los Monteros, portavoz de Vox en el Congreso". *eldiario.es* (en castelán). Consultado o 25 de maio de 2019.
3. ↑  "Cuatro hijos, casoplón en Madrid y casados con bendición papal: así es la pareja en la cima de Vox". *La Vanguardia*. 29 de marzo de 2019. Consultado o 25 de maio de 2019.
4. 1 2  20Minutos (10 de xaneiro de 2019). "¿Quién es Iván Espinosa de los Monteros de Vox?". *20minutos.es - Últimas Noticias* (en castelán). Consultado o 21 de abril de 2019.
5. ↑  "Disposición 4577 del Boletín Oficial del Estado número 104, de 2014" (PDF). *Boletín Oficial del Estado*. 29 de abril de 2019. Consultado o 23 de abril de 2019.
6. ↑  "Vox anuncia a Abascal, Ortega Smith y Espinosa de los Monteros como cabezas de lista en Madrid". *ELMUNDO* (en castelán). 16 de marzo de 2019. Consultado o 25 de maio de 2019.
7. ↑  Jan, Cecilia (30 de abril de 2019). "Quiénes son los 24 diputados de Vox". *El País* (en castelán). ISSN 1134-6582. Consultado o 25 de maio de 2019.
8. ↑  Razón, La (29 de abril de 2019). "Los 24 diputados de Vox al Congreso". *www.larazon.es* (en castelán). Consultado o 25 de maio de 2019.
9. ↑  "Iván Espinosa de los Monteros será portavoz de Vox en el Congreso". *LaSexta* (en castelán). 21 de maio de 2019. Consultado o 25 de maio de 2019.
10. ↑  "Abascal prefiere la flema de Espinosa en la portavocía a la brocha gorda de Ortega Smith". *El Español* (en castelán). 22 de maio de 2019. Consultado o 25 de maio de 2019.
11. ↑  "Vox nombra a Iván Espinosa portavoz en el Congreso". *www.msn.com*. Consultado o 25 de maio de 2019.

|  |  |
| --- | --- |
| Control de autoridades | 
* Wd: Q61481949
* PACE: 8277

 |